CELEX: 32016R2147
Language: hu
Date: 2016-12-07 00:00:00
Title: A Bizottság (EU) 2016/2147 végrehajtási rendelete (2016. december 7.) a Németország bizonyos borvidékein és Magyarország összes borvidékén 2016-ban szüretelt szőlőből előállított bor alkoholtartalmának növelésére vonatkozó határértékek emelésének engedélyezéséről

8.12.2016   
            
            
               HU
            
            
               Az Európai Unió Hivatalos Lapja
            
            
               L 333/30
            
         A BIZOTTSÁG (EU) 2016/2147 VÉGREHAJTÁSI RENDELETE
   (2016. december 7.)
   a Németország bizonyos borvidékein és Magyarország összes borvidékén 2016-ban szüretelt szőlőből előállított bor alkoholtartalmának növelésére vonatkozó határértékek emelésének engedélyezéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 91. cikkére,
   mivel:
   
               (1)
            
            
               Az 1308/2013/EU rendelet VIII. melléklete I. részének A.3. pontja értelmében a rendkívül kedvezőtlen időjárású években a tagállamok kérhetik a bor térfogatszázalékban számított alkoholtartalmának növelésére vonatkozó határértékek legfeljebb 0,5 %-kal való emelését.
            
         
               (2)
            
            
               Németország és Magyarország kérte a 2016-ban szüretelt szőlőből előállított bor alkoholtartalmának növelésére vonatkozó határértékek emelését, mivel az időjárási feltételek a vegetációs időszakban rendkívül kedvezőtlenek voltak. A szóban forgó kérelem Magyarország esetében minden borvidékre vonatkozik. Németország csak a Baden, Ahr, Mittelrhein, Mosel, Nahe, Pfalz, Rheinhessen és Württemberg borvidékeken termesztett vörösbor-szőlőfajtákból előállított bor alkoholtartalmának növelésére vonatkozó határértékek emelését kérte.
            
         
               (3)
            
            
               A 2016. évi rendkívül kedvezőtlen időjárási feltételek miatt az 1308/2013/EU rendelet VIII. melléklete I. részének A.2. pontjában a természetes alkoholtartalom növelésére vonatkozóan előírt határértékek bizonyos borvidékeken nem teszik lehetővé, hogy az összes szőlőfajtából, illetve egyes szőlőfajtákból olyan borokat állítsanak elő, amelyek az összes alkoholtartalom tekintetében megfelelnek a szokásos piaci keresletnek.
            
         
               (4)
            
            
               Következésképpen helyénvaló engedélyezni a Magyarországon és Németországban található borvidékeken 2016-ban szüretelt összes szőlőfajta vagy egyes borszőlőfajták felhasználásával előállított bor alkoholtartalmának növelésére vonatkozó határértékek emelését.
            
         
               (5)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
            
         ELFOGADTA EZT A RENDELETET:
   1. cikk
   Az 1308/2013/EU rendelet VIII. melléklete I. részének A.3. pontjától eltérve az e rendelet mellékletében felsorolt borvidékeken, illetve borvidék részét képező területeken, az említett mellékletben meghatározott összes borszőlőfajta vagy egyes borszőlőfajták vonatkozásában a 2016-ban szüretelt friss szőlő, valamint a 2016-ban szüretelt szőlőből előállított szőlőmust, részben erjedt szőlőmust, még erjedésben levő újbor és bor esetében a térfogatszázalékban számított természetes alkoholtartalom növelésének mértéke nem haladhatja meg a következő határértékeket:
   
               a)
            
            
               3,5 térfogatszázalék az 1308/2013/EU rendelet VII. mellékletének I. függelékében említett A. szőlőtermő övezetben;
            
         
               b)
            
            
               2,5 térfogatszázalék az 1308/2013/EU rendelet VII. mellékletének I. függelékében említett B. szőlőtermő övezetben;
            
         
               c)
            
            
               2,0 térfogatszázalék az 1308/2013/EU rendelet VII. mellékletének I. függelékében említett C. szőlőtermő övezetben.
            
         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. december 7-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 347., 2013.12.20., 671. o.
   
   
      MELLÉKLET
      
         Azok a borszőlőfajták és borvidékek, illetve borvidék részét képező területek, amelyek esetében az 1. cikk alapján engedélyezett az alkoholtartalom-növelésre vonatkozó határérték emelése
      
      
                  Tagállam
               
               
                  Borvidékek vagy borvidék részét képező területek (szőlőtermő övezet)
               
               
                  Fajták
               
            
                  Németország
               
               
                  Baden borvidék (B. övezet)
               
               
                  Az összes engedélyezett vörösbor-szőlőfajta
               
            
                  Ahr borvidék (A. övezet)
               
            
                  Mittelrhein borvidék (A. övezet)
               
            
                  Mosel borvidék (A. övezet)
               
            
                  Nahe borvidék (A. övezet)
               
            
                  Pfalz borvidék (A. övezet)
               
            
                  Rheinhessen borvidék (A. övezet)
               
            
                  Württemberg borvidék (A. övezet)
               
            
                  Magyarország
               
               
                  Az összes borvidék (C. övezet)
               
               
                  Az összes engedélyezett szőlőfajta